10. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ.27461/Α9/262 της 10/17 Ιουλ. 1956 (ΦΕΚ Β΄ 141) Περί συστάσεως Τεχνικού Συμβουλίου Εκθέσεων. Έχοντες υπ’ όψιν την ανάγκην γνωμοδοτήσεως δια την έγκρισιν υφ’ ημών μελετών κατασκευής, διαρρυθμίσεως και διακοσμήσεως των ελληνικών περιπτέρων εις τας Διεθνείς εκθέσεις του εξωτερικού, αποφασίζομεν: Συνιστώμεν Τεχνικόν Συμβούλιον Εκθέσεων αποτελούμενον εκ των κάτωθι: Ήδη η σύνθεσις του ανωτέρω Συμβουλίου περιωρίσθη από 1 Σεπτ. 1963 εις τρία μέλη δια του Β.Δ. 415 της 21/29 Ιουλ. 1963 (τόμ. 13Α σελ. 778,01) ήτοι εξ 1)ενός καθηγητού της Ανωτάτης Σχολής Αρχιτεκτόνων, 2)του Δ/ντού Αρχιτεκτονικών Μελετών του Υπ. Δημ. Έργων και 3)του Δ/ντου Τεχνικής Οργανώσεως Εκθέσεων. «Έργον του Τεχνικού Συμβουλίου Εκθέσεων είναι η γνωμοδότησις: α)Επί των μελετών κατασκευής, διαρρυθμίσεως και διακοσμήσεως των Ελληνικών περιπτέρων των διεθνών εκθέσεων του εξωτερικού. β)Επί των αναγκών και του τρόπου ενισχύσεως δι’ εκτάκτων τεχνικών και καλλιτεχνικών συνεργατών της Δ/νσεως Τεχνικής Οργανώσεως Εκθέσεων. γ)Επί του τρόπου εκτελέσεως των έργων». Τα εντός « » ετροποποιήθησαν ως άνω δια της υπ’ αριθ. 9881/Α9/149 της 3 Μαρτ./30 Απρ. 1959 αποφ. Υπ. Εμπορίου. Το Τεχνικόν Συμβούλιον Εκθέσεων εδρεύον εν τω Υπουργείω Εμπορίου, τελεί υπό την προεδρίαν του (Προέδρου του Τεχνικού Επιμελητηρίου της Ελλάδος και τούτου κωλυομένου υπό) του καθ’ ιεραρχίαν ανωτέρου κρατικού λειτουργού. Χρέη Γραμματέως θα εκτελή ο υπάλληλος της Δ/νσεως Τεχνικής Οργανώσεως Εκθέσεων (Γ. Καρατζάς) αναπληρούμενος εν περιπτώσει κωλύματος υπό ετέρου υπαλλήλου της ιδίας Δ/νσεως, οριζομένου υπό του Διευθυντού της. 